**ҚОНУНИ ҶУМҲУРИИ ТОҶИКИСТОН**

**ОИД БА ВОРИД НАМУДАНИ ТАҒЙИРУ ИЛОВАҲО БА ҚОНУНИ ҶУМҲУРИИ ТОҶИКИСТОН «ДАР БОРАИ РӮЗҲОИ ИД»**

**Моддаи 1.** Ба моддаи 2 Қонуни Ҷумҳурии Тоҷикистон аз 2 августи соли 2011«Дар бораи рӯзҳои ид» (Ахбори Маҷлиси Олии Ҷумҳурии Тоҷикистон, с. 2011, №7-8, мод.608; с. 2012, №7, мод.684, №12, қ.1, мод. 1011, мод.1012; с. 2014, №7, қ.2, мод.401; с.2015, №3, мод.209, №7-9, мод.706; с. 2016, №5, мод.371, №7, мод.619, №11, мод.878; с. 2017, №1-2, мод.13, №5, қ.1, мод.294) тағйиру иловаҳои зерин ворид карда шаванд:

- сархати панҷум бо мазмуни зерин илова карда шавад:

«- Иди Сада – 30 январ;»;

- сархати нуҳум хориҷ карда шавад;

- сархати бисту нуҳум дар таҳрири зерин ифода карда шавад:

«- Рӯзи кормандони соҳаи кимиё – якшанбеи охири моҳи май;»;

- сархати сиву ҳаштум дар таҳрири зерин ифода карда шавад:

«- Рӯзи кормандони соҳаи металлургӣ – якшанбеи сеюми моҳи июл;»;

- сархати чилум дар таҳрири зерин ифода карда шавад:

«- Рӯзи кормандони хадамоти оташнишонӣ – 30 июл;»;

- сархати чилу ҳафтум дар таҳрири зерин ифода карда шавад:

«- Рӯзи кормандони соҳаи истихроҷи ангишт – якшанбеи охири моҳи август;»;

- сархати шастум дар таҳрири зерин ифода карда шавад:

«- Рӯзи кормандони соҳаи мошинсозӣ – якшанбеи охири моҳи сентябр;»;

- сархати шасту дуюм дар таҳрири зерин ифода карда шавад:

«- Рӯзи пиронсолон – 1 октябр;»;

- сархати шасту панҷум хориҷ карда шавад;

- аз сархати шасту ҳафтум калимаҳои «ва суд» хориҷ карда шаванд;

- сархати шасту нуҳум бо мазмуни зерин илова карда шавад:

«- Иди Меҳргон ва рӯзи кормандони соҳаи кишоварзӣ – 15 октябр;»;

- сархати ҳафтодум хориҷ карда шавад;

- сархати ҳафтоду якум бо мазмуни зерин илова карда шавад:

«- Рӯзи кормандони мақомоти судӣ – 26 октябр;»;

- сархати ҳафтоду сеюм дар таҳрири зерин ифода карда шавад:

«- Рӯзи кормандони милитсия – 10 ноябр;»;

- сархати ҳаштодум дар таҳрири зерин ифода карда шавад:

«- Рӯзи кормандони соҳаи энергетика – 22 декабр;».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2018, № 1480**

**Қарори**

**Маҷлиси намояндагони**

**Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи рӯзҳои ид»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон» «Дар бораи рӯзҳои ид» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш. Душанбе, 25 октябри соли 2017, № 927**

**Қарори**

**Маҷлиси миллии Маҷлиси Олии**

**Ҷумҳурии Тоҷикистон**

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи рӯзҳои ид»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи рӯзҳои ид»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани ­тағйиру иловаҳо ба Қонуни Ҷумҳурии Тоҷикистон «Дар бораи рӯзҳои ид» ҷонибдорӣ карда шавад.

**Раиси Маҷлиси миллии**

**Маҷлиси Олии**

**Ҷумҳурии Тоҷикистон М. Убайдуллоев**

**ш. Душанбе, 21 декабри соли 2017, №461**